Document ID: 31978R1346

NEUVOSTON ASETUS (ETY) N:o 1346/78,
annettu 19 päivänä kesäkuuta 1978,
siemenalan yhteisestä markkinajärjestelystä annetun asetuksen (ETY) N:o 2358/71 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
ottaa huomioon talous- ja sosiaalikomitean lausunnon (2),
sekä katsoo, että
siemenalan yhteisestä markkinajärjestelystä 26 päivänä lokakuuta 1971 annetussa neuvoston asetuksessa (ETY) N:o 2358/71 (3), sellaisena kuin se on viimeksi muutettuna asetuksella (ETY) N:o 1167/77 (4), säädetään tuen myöntämisestä tietyin edellytyksin siementuotannolle; tämän tuen myöntämisestä seuraavana vuonna alkavaksi markkinointivuodeksi päätetään vuosittain,
siementuotanto on suurimmalla osalla lajeista määriteltävissä luonteeltaan monivuotiseksi; tuotannon suuntaamiseksi entistä paremmin olisi tähän asti vahvistettu tuki korvattava kahdeksi peräkkäiseksi markkinointivuodeksi vahvistettavalla tuella, ja
on tarpeen saada käyttöön riittävästi tietoa tilanteesta ja markkinoiden kehitysnäkymistä yhteisössä; yhteisössä tuotetuista siemenistä yhteisössä voimassa oleva järjestelmä mahdollistaa tarpeellisten tietojen keräämisen, koska se määrää, että ainoastaan varmennettuja, hyväksytyissä laitoksissa tuotettuja tai asianmukaisesti rekisteröityjen sopimusten perusteella tuotettuja siemeniä saa pitää kaupan; yhteisön siementen hankinta varmistetaan huomattavalta osin kolmansiin maihin sijoittautuneiden lisääjien kanssa tehtyjen lisäyssopimusten perusteella; tämän vuoksi olisi vaadittava näiden sopimusten rekisteröintiä niiden lajien osalta, joilla on merkittävä osa yhteisön markkinoiden siementen hankinnassa; lisäksi on tärkeää pitää nämä tilastotiedot salaisina, jotta asianosaiset voivat olla varmoja, ettei tietoja käytetä muihin tarkoituksiin, ja jotta saataisiin täysin puolueettomia tietoja,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2358/71 seuraavasti:
a)
Korvataan 3 artiklan 1 kohdan toinen alakohta seuraavasti:
”Tämä tuki, joka on kaikille lajeille ja lajikeryhmille suuruudeltaan sama koko yhteisössä, vahvistetaan joka toinen vuosi ennen 1 päivää elokuuta seuraavana vuonna alkavaksi ja sitä seuraavaksi markkinointivuodeksi. Tuki markkinointivuosiksi 1978/1979 ja 1979/1980 vahvistetaan kuitenkin ennen 1 päivää heinäkuuta 1978. Jos sinä kahden vuoden ajanjaksona, jolle tuki vahvistetaan, yhteisön markkinat ovat vaarassa häiriintyä, neuvosto voi komission ehdotuksesta määräenemmistöllä päättää tuen muuttamisesta kyseisen ajanjakson toiseksi markkinointivuodeksi. Tämä muutos on tehtävä ennen sen soveltamista edeltävän vuoden elokuun 1 päivää”
.
b)
Lisätään seuraava artikla:
”3 a artikla
1. Tiettyjen lajien osalta 1 päivästä helmikuuta 1979 yhteisössä sijaitsevan siemenlaitoksen tai jalostajan ja kolmanteen maahan sijoittautuneen siementen lisääjän väliset siementen lisäyssopimukset voidaan saattaa kunkin jäsenvaltion tätä varten nimeämän viranomaisen suorittaman pakollisen rekisteröinnin alaisiksi.
2. Jäsenvaltiot toimittavat komissiolle määräajoin tilastotiedot lisäyssopimusten rekisteröinneistä.
3. Tietoja lisäyssopimusten rekisteröinneistä voidaan käyttää ainoastaan tätä asetusta sovellettaessa.
4. Yksityiskohtaiset säännöt tämän artiklan soveltamisesta ja erityisesti lisäyssopimuksen määrittely sekä 1 kohdassa tarkoitettujen lajien luettelo vahvistetaan 11 artiklassa säädettyä menettelyä noudattaen.”
2 artikla
Tämä asetus tulee voimaan 1 päivänä heinäkuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 19 päivänä kesäkuuta 1978.

Labels: 6